יובל דיין

יובל דיין לוי (נולדה ב-28 בדצמבר 1994) היא זמרת, פזמונאית, מלחינה ושחקנית ישראלית.

דיין זכתה לפריצה המוזיקלית שלה בשנת 2012, כאשר השתתפה בעונה הראשונה של תוכנית הכישרונות המוזיקלית The Voice ישראל ופרשה בשלב חצי הגמר. מאז הוציאה לאור שני אלבומי אולפן, שזכו להצלחה רבה והגיעו למעמד "אלבום פלטינה". דיין זכתה בתואר "זמרת השנה" לשנת ה'תשע"ד, ב"מצעד השנתי של ישראל" של ערוץ 24 והאתר "מאקו".

== ביוגרפיה ==
דיין נולדה וגדלה באשדוד לרחל, עובדת בעיריית אשדוד, ולדוד, עובד בנמל אשדוד. היא האמצעית משלושה ילדים, ומגיל צעיר אהבה לנגן ולשיר. אותרה כמחוננת בכיתה ג', השתתפה בכיתת מחוננים גם בתיכון והשתתפה באולימפיאדות המדע הבינלאומיות.

בדצמבר 2013 התגייסה לצה"ל, ל"להקת קיטבג" של חיל החינוך והנוער.

==קריירה==
הקריירה המוזיקלית של דיין החלה כאשר השתתפה בעונה הראשונה של תוכנית המוזיקה "The Voice ישראל". באודישן שרה את השיר "שאריות של החיים". דיין פרשה בחצי גמר של התכנית. לאחר הצלחתה בתוכנית, ביצעה את השירים העצמאיים: "מסונוורת" ו"יותר מדי".בשנה זו חתמה גם על הסכם ייצוג עם חברת ארומה מיוזיק.

=== 2013–2014: אלבום בכורה "לאסוף" ===
עם סינגל הבכורה שלה, לאסוף, שיצא בפברואר 2013, הופיעה דיין בתוכנית חצי הגמר של העונה השנייה של The Voice ישראל, השיר זכה להצלחה, והגיע למקום ראשון במצעדים של מדיה פורסט וגלגלצ.

במאי 2013 הוציאה דיין את הסינגל השני שלה מתוך האלבום, "עד שתחזור". באוגוסט הוציאה דיין את הסינגל השלישי שלה: "פעם אחת".

באוקטובר 2013 יצא לאור הסינגל הרביעי של יובל דיין, "אל תאמר". השיר זכה להצלחה מיידית והגיע למקום הראשון במצעד השבועי של גלגלצ ומדיה פורסט. באותה שנה זכתה דיין בתואר "זמרת השנה" של ערוץ 24 ואתר מאקו. בדצמבר 2013 התגייסה לצה"ל, ללהקת חיל החינוך והנוער.

ב-19 בינואר 2014 יצא הסינגל החמישי שלה, "צבעים", יחד עם אמיר דדון, השיר הגיע למקום שלישי במצעד מדיה פורסט.

בפברואר 2014 יצא אלבומה הראשון לאסוף, ודיין החלה את סיבוב ההופעות הראשון שלה. במאי 2014, הוציאה לאור את הסינגל "מי אני מולם" בגרסת ההופעה, והשיר זכה להשמעות רבות ברדיו.

=== 2015–2017: אלבום שני "ליבי ער" ===
ביולי 2015, יצא לאור הסינגל הראשון, "בשעה טובה", מתוך אלבומה השני של דיין. השיר זכה להצלחה ונכנס לפלייליסט של גלגלצ.

ב-17 במרץ 2016, הוציאה לאור את האלבום "ליבי ער" וכסינגל את שיר הנושא של האלבום. ב-19 ביוני אותה שנה, הוציאה דיין שיר נוסף מתוך האלבום, "שעה חלפה". הסינגלים הבולטים מהאלבום היו; "בדיוק כמו הירח" ו"לילותיי", שזכה להצלחה רבה והגיע למקום הראשון במצעד השבועי של גלגלצ. השיר הגיע למקום ה-21 במצעד השנתי של גלגלצ של שנת תשע"ז.

=== 2017–הווה: פרויקטים נוספים===
בדצמבר 2017 יצא השיר "תשאל את המים".

במרץ 2018 יצא שיר שני "הסוף הטוב הזה", וביולי 2018 יצא שיר שלישי בשם "דמעות שקופות". באותה שנה גילמה דיין את מיקה במחזמר "מיקה שלי", שעלה בתיאטרון הבימה בשנת 2018, ומבוסס על שירי יאיר רוזנבלום.

ב-7 בינואר 2019 הוציאה את "לפתוח את הלב". ב-20 במאי 2019, עלתה לשידור העונה החמישית של התוכנית המוזיקלית "The Voice ישראל", בה דיין משמשת מנטורית עם שלומי שבת, וב-1 בדצמבר של אותה שנה, פרסמה דיין את השיר "מי אוהב?".

באוגוסט 2020 הוציאה את השיר "שרק תחייך", שזכה להצלחה, והגיע למקום ראשון במצעד הרשמי של גלגלצ. בדצמבר באותה השנה, הוציאה דיין את השיר "כוחך הרם", שהיה שיר הנושא של הסרט התיעודי "צלצולי פעמונים", המתאר את חייה של הזמרת אהובה עוזרי. בקליפ שולבו קטעים מהסרט. ב-8 במרץ 2021, דיין הוציאה לאור את הסינגל "אתה בכולם". ב-15 ביוני 2021, הוציאה דיין לאור את הסינגל "קרוב בינינו" ובאוקטובר "עד שגעגוע יחלוף". באותו השנה, גילמה דיין את הזמרת שושנה דמארי, בסדרת הטלוויזיה "פלמח" בערוץ TeenNick לילדי yes.

ב-16 ביוני 2022 הוציאה את השיר "אשדודית באליטה", שכתבה יחד עם רביד פלוטניק. שיר בו היא משתפת על הילדות באשדוד, הפרסום בגיל צעיר ותהליך החזרה בתשובה.

דנקר ודיין מופיעים בפני ג'ו ביידן ו[[יצחק הרצוג במשכן הנשיא, יולי 2022]]
ב-14 ביולי 2022 ביצעה במשכן הנשיא את השיר "לו יהי", לצד הזמר רן דנקר בפני נשיא ארצות הברית, ג'ו ביידן בעת ביקורו בישראל. בסיום ההופעה נמנעה מללחוץ את ידו המושטת של ביידן בשל היותה שומרת נגיעה. למחרת פרסמה דיין פוסט בחשבון האינסטגרם שלה, בו הסבירה שסוכם מראש שלא תהיה לחיצת יד ביניהם, והבהירה נסיבות נוספות שהובילו לתקרית. חמישה ימים לאחר מכן שלח הנשיא ביידן לדיין מסר באמצעות שגריר ארצות הברית בישראל תומאס ריצ'רד ניידס, ובו נאמר: "תודה שהיית נאמנה לאמונה שלך, תודה בשם העם האמריקני על שירתך היפהפייה".

באוקטובר 2022 הוציאה לאור את הסינגל "יהיה מי שיאהב אותך ככה".

במאי 2023 הוציאה את הסינגל "תישארי את".<ref name=":1"></ref> בספטמבר הוציאה את הסינגל "עומדת במקום", שהגיע למקום ה-12 במצעד השבועי של מדיה פורסט.<ref></ref><ref></ref>

באוקטובר 2023 הוציאה את "תשמרי על הלב" שנכתב לבקשת אם שכולה.<ref></ref> הוא פורסם בצל מלחמת חרבות ברזל.<ref></ref>

=== 2024: אלבום שלישי "ניגונים" ===
בפברואר 2024 הוציאה את האלבום "ניגונים", ובו שבעה שירים מסורתיים. את האלבום הוציאה בעקבות מתקפת 7 באוקטובר, "מתוך שאיפה לבצר את השורשים אחרי המהלומה שעם ישראל ספג". מתוך האלבום הוציאה את השיר "תפילה לעני" כסינגל לתחנות הרדיו.

ב־13 במאי 2024 הופיעה בטקס הדלקת המשואות בלילו של יום העצמאות ה־76 למדינת ישראל, וביצעה עם דפנה אליקים בת ה־15, שנחטפה לעזה במתקפת הפתע על ישראל ושוחררה בפעימה השלישית של עסקת נובמבר, את השירים "אור" (של שושנה דמארי) ו"שהשמש תעבור עלי" (של ירדנה ארזי).

=== 2024: אלבום רביעי "תישארי את" ===
ביוני 2024 הוציאה את האלבום "תישארי את", הכולל אחד עשר שירים, בהם הסינגלים "תישארי את" ו"עומדת במקום", האלבום תוכנן לצאת באוקטובר 2023, והוצאתו נדחתה בשל מלחמת חרבות ברזל.<ref></ref>

== שדרנית רדיו ==
בשנת 2023 הגישה דיין תוכנית רדיו בגלגלצ כ"מגישה אורחת", התוכנית בהגשתה שודרה בין החודשים יוני-ספטמבר<ref></ref>.

== חיים אישיים ==
בשנת 2016 החלה דיין בתהליך חזרה בתשובה. היא סיפרה שעוד קודם לכן ביקרה בלילות שבת בבית כנסת. כיום היא מגדירה את עצמה דתייה. דיין מתגוררת בהרצליה.

== דיסקוגרפיה ==
===אלבומי אולפן===
* 2014: לאסוף
* 2016: ליבי ער
* 2024: ניגונים
* 2024: תישארי את

=== מיני-אלבומים ===
* 2021: תשאל את המים

== פרסים ומועמדויות ==
{| class="wikitable"
!שנה
!פרס
!קטגוריה
!פרויקט
|-
|2022
|פרסי נבחרי השנה של פרוגי
|זמרת השנה
|
|}

== קישורים חיצוניים ==

* 
* 
* 
* 
* 
* 
* [https://13tv.co.il/tags/yuval-dayan/ יובל דיין], מנטורית בתוכנית The Voice ישראל, באתר רשת 13
* 
* 
* 

== הערות שוליים ==

*
קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות השרות בעברית
קטגוריה:זמרות פופ ישראליות
קטגוריה:זמרי פופ ישראלים
קטגוריה:מתמודדות The Voice ישראל
קטגוריה:זמרות ישראליות
קטגוריה:זמרים ישראלים
קטגוריה:שופטי The Voice
קטגוריה:שופטות תוכניות מציאות ישראליות
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:בוגרי מקיף ז' (אשדוד)
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:רמת השרון: אישים
קטגוריה:שחקניות תיאטרון ישראליות
קטגוריה:שחקני מחזות זמר ישראלים
קטגוריה:שחקני תיאטרון ישראלים
קטגוריה:אמניות ישראליות שחזרו בתשובה
קטגוריה:ישראליות שנולדו ב-1994
קטגוריה:ישראלים שנולדו ב-1994
קטגוריה:אשדוד: אישים